Baviaanskloof Guest Cottages | Resensies
Willem A - Des 2021
Goeie oornag as jy beplan om dwarsdeur die kloof te ry.
Die huisie was skoon en netjies met alles in wat jy benodig, veral as jy die prys in ag neem. Die ergonomie was bietjie vreemd - die tweeplaat elektriese stoof kan net werk as die kombuisdeur toe is en die mikrogolf is bo-op die yskas weggepak - jy moet dit aftel en 'n prop vind waar dit kan werk. Die yskas kan so nou en dan ontvries word. Verder was alles puik - behalwe dat daar nêrens iemand was van die bestuur nie so ons kon nie betaal nie.
Uitstekende verblyf in die pragtige natuur.
Oupatjie is die ideale verblyf vir iemand wat net die stilheid en prag van die Baviaanskloof wil geniet. Die huise was skoon en het alles wat nodig is, insluitend krag. Ons het heerlik gebly en kan Oupatjie beslis aanbeveel.
Amelia V - Nov 2021
Ongelooflik, ongelooflik, ongelooflik en so mooi!
'n Week was nie naastenby genoeg nie. Ons was so geseënd want dit het kort voor ons gekom het baie gereën in die Karoo. Alles was groen, soveel blomme. Behalwe vir dit, is die Baviaans die heel beste plek om uit te span. Die padstalwinkel is ook die beste in die hele kloof. Ons kuier vir seker weer by hulle!
Het al die nodige.
Lekker sentraal in Baviaans, maklik om na ander plekke te ry, ens. Stapafstand van padstal vir middagete/milkshake/koffie.
Divan R - Okt 2021
Perfekte plek vir afskakel en "reset". Die stappie verby die bobbejane na die Boesmantekeninge was besonders!
Morne K - Sep 2021
Baie aangename verblyf in die Baviaans
Die ou kerkie is 'n baie lekker plek om te oornag en is baie goed ingerig. Daar is 'n lieflike houtdek by die braai-area waar mens sommer heerlik kuier. Die huisie is baie mooi geleë en die natuur rondom die huisie is pragtig. Ons was nou al 2 keer daar en sal vir seker weer daar oornag.
Alida P - Jul 2021
Sielsrus in die mooie Baviaans.
Ons het heerlik warm gekuier met ons winterbesoek aan Baviaans Cottages. Die groot vuurherd, warm en goeie kwaliteit beddegoed en heerlik warm water in groot uitspanbad het ons lekker snoesig en warm gehou! Die gratis WiFi was 'n groot luukse, omdat daar omtrent geen telefoonsein in die Baviaanskloof is nie. Gebruik dit spaarsamig net vir die nodige sake want die geen telefoonsein is natuurlik deel van die saligheid van 'n Baviaansvakansie! Die plaas het Boesmantekeninge wat gaste kan besigtig na 'n kort stappie oor 'n koppie. Dit was baie besonders vir ons kinders om dit te kon sien juis omdat hul onlangs daaroor eksamen geskryf het! Die Baviaanspadstal is net oorkant die pad en beskik oor basiese voorraad, daar is net nog 1 so 'n winkel in die kloof, en dit is baie gerieflik om nie te ver hiervan te gebly het nie. Ons sal beslis weer by Baviaans Guest Cottages bly op ons volgende besoek!
Annelize B - Apr 2021
Was 'n baie rustige wegbreek en die beste plek om 'n hondekind saam te bring.
Rustigheid in die Plooiberge.
Heerlike kuier van twee dae in stilte van die pragtige natuur. Huis getuig van eenvoud maar tog toegerus met alles wat nodig is om groot makietie te hou.
Ernst E - Feb 2021
Oud, maar skoon, netjies en baie goed toegrus. En ruim.
So lekker om in droë Baviaans te wees midde 'n woeste reënstorm, die klippe in rivier en pad hoor rol soos water dit spoel, en die binnebraai aan te steek en vleis te braai.
Sarel V - Jan 2021
Ongelooflike omgewing met vriendelike mense.
Erika G - Nov 2019
Baie dankie, Jana. Ons kom definitief weer.
Baie lekker, ons kom weer. Daar was niemand by die padstal toe ons wou betaal nie.
Selenta C - Nov 2019
Goeie waarde vir geld, goed toegerus en rustig.
Baie oulike verblyf met alle nodige toebehore. Beter aanduidingsborde vir "Guest Cottages Ontvangs" sal dit makliker maak vir die reisigers.
Dit was 'n onvergeetlike verblyf.
Waarde vir geld. Asemrowende mooi omgewing.
Goedversorgde blyplek met mooiste uitkyk oor dam. Eienaar baie behulpsaam. Lief die bad!
Comfy rustic accommodation.
Place was comfortable and clean. Although there were fans it was ver hot. The place can use an air-con.
Alles wat mens hier sal nodig kry was beskikbaar.
Alles wat jy op hierdie tipe reis kon verlang, was beskikbaar. Die fasiliteite was skoon en netjies en gereed toe ons vroeg opdaag.
Neels B - Sep 2018
Dit was great, sal weer wil kom maar vir langer as 'n dag.
Die plekkies vat jou terug in tyd met die oop vuurhert in die kombuis en laekoste-rame. Dit is smaakvol gerestoureer met alle geriewe wat jy nodig het. Is net te kort vir een aand se oorverblyf want die rit in en uit die Hel van die Swartberg pad is 3 ure een kant toe, ons sal volgende keer langer bly.
Karen G - Aug 2018
Heerlik, stil en rustig. Asemrowende natuurskoon.
Ons het heerlik gekuier, netjiese plekkie, pragtige omgewing.
Noel D - Mei 2018
Baie sentraal geleë, alles wat ons wou gehad het. Naby die pad, maar min genoeg verkeer om nie te pla nie.
Ongelukkig het ons die informasie brosjure oor staproetes op die plaas ens. eers ontdek toe ons opgepak het, onder in die bedkassie weggesteek. Nogmaals het ons die drie dae baie geniet.
Visit from Willlowmore direction only. Lots of Kudu!
The road from Patensie direction is appallingn- even for a 4x4.
Heinrich W - Mei 2018
Ek en my vrou het vir ons wittebrood 'n aand in die ou kerkie geslaap. Daar was net niks fout nie. Alles skoon en beter as wat ek in gedagte gehad het toe ek die bespreking gemaak het.
Piet V - Apr 2018
Ongelooflik lekker, rustig en stil.
Skoon, netjiese kamers, badkamers, kombuis en rondom die huis. Tussen die berge met pragtige uitsig van die kranse rondom. Ek sal elke keer daar bly.
Heerlik, stil, rustig!
Pragtig, net jammer ons kon nie die hele Baviaanskloof roete ry nie a.g.v. die pad wat so sleg verspoel was.
Beverley V - Feb 2018
Dit was 'n heerlike plek en almal baie vriendelik, netjies, skoon. Sal weer gaan.
'n Aangename plek, netjies, skoon, omgewing pragtig. Die mense is almal vriendelik en die eienares kom persoonlik om te vra of als reg is.
Die Langhuis is so karaktervol en het aan al ons selfsorgvereistes voldoen. Heerlike beddens, warm water vir stort of bad, so ewe 'n keuse gehad! Volledig toegeruste kombuis, heerlike braaiboma onder daai pragtige groot boom. Helder sterrenag en omring met die mooiste berghange. Dit was 'n hoogtepunt op ons weeklange reis deur die Karoo. Ons beplan vir seker weer 'n volgende besoek daar!
My husband and I thoroughly enjoyed our 2 nights at this clean, well appointed cottage. A beautiful, tranquil setting overlooking a farm dam and stunning mountains. A great escape from the city!
Tanya G - Des 2017
Well situated but some urgent problems that need to be resolved.
Potentially a great stay. Well situated in the Baviaanskloof. The unit was tastefully decorated and clean on arrival. Communication from the hostess could have been better. We had to drive a bit to figure out where to get the keys and had to ask around where to pay our outstanding total. The worst problem, though, was a serious infestation of ants, the biting kind. My personal opinion is that this cottage should not be rented out until this problem is resolved; it really made it unpleasant.
So rustig en netjies ... goed vir die siel se rus.
Is baie verras oor die plekkie. Baie netjies en baie rustige omgewing. Een aand se oorslaap was nie genoeg nie. Hul moet net meer bordjies plaas vorentoe, want mens dink die hele tyd dat jy verdwaal het, want daar is geen sein vir ons stadsjapies wat net op GPS staatmaak nie, haha! Ongelooflike mooi omgewing. Sal weer hiervan gebruik maak, maar vir langer as een aand.
Kon met niks fout vind nie. 5-ster-akkommodasie.
Privaat, stil en rustig met 'n uitsig.
Gewoon in Ou Kerkie wat 'n alleenstaande eenheid is. Baie netjies en ruim. Kyk oor 'n dam uit met baie voëls. Baie rustig en mooi omgewing. Niemand gaan jou pla nie, nie eers jou selfoon nie.
Stien R - Sep 2017
Die rustigheid was salf vir ons siele!
Dit was heerlik stil. Die huisie was skoon en netjies en alles wat moes werk, het gewerk. Padstal is ook goed toegerus met nodige goete.
Danita W - Sep 2017
Die Langhuis is baie geskik vir groter gesinne of groepe tot 12 persone.Die lang verlede van die huis dra by tot 'n atmosfeer van geworteldheid, rus en kalmte. Die huis is netjies en alle nodige geriewe is beskikbaar.
John J - Sep 2017
Exceeded all the expectations, we had for comfort, cleanliness, location and facilities with excellent value-for-money.
Baviaanskloof Cottages ranks amongst the best accommodation that I have used to accommodate our geology group of 30 retirees throughout the Cape Province.
Frank V - Aug 2017
Lekker gebly, ruim en alles wat nodig is. Binnebrandenjin het lekker gewerk.
Jeff V - Jul 2017
Ons het heerlik gerus die 3 dae by Oupatjie. Gerieflik, netjies, goed geleë, stil. Geen selfoonopvangs. Dit was noodsaaklike ontvlugting en heerlik.
Rudi K - Jul 2017
Netjies en al die fasiliteite was in goeie werkende orde.
Anneliese G - Jul 2017
Skoon, netjiese en bekostigbare verblyf.
Baie lekker oornag gekuier by Oupatjie. Skoon en netjies. 'n Lekker bank om buite te sit by braai-area is al wat kortkom.
Dit was nie my idee van 'n rustige wegbreek nie.
Met ons aankoms by Baviaans Guest Cottages was die ligging van ontvangs onduidelik. Die verblyf is enkele meters van die pad af en is dus raserig vir iemand op soek is na 'n stil wegbreek. Die opset binne-in Oupatjie was onprakties en die vuurmaakplek het baie gerook. Alles was skoon en netheid was deeglik.
Louise B - Jul 2017
Vriendelike mense, oulike huisie, skoon en netjies en pragtige omgewing.
Ons het regtig baie welkom gevoel, is vriendelik ontvang en die huisie was net wat ons nodig gehad het. Die huisie kort egter bietjie onderhoud, maar dit het nie ons verblyf beïnvloed nie. Ons het die volgende dag lekker gaan stap op Christo se aanwysings na die Boesmantekeninge en die omgewing verken.
Oupatjie was 'n lekker ou om by oor te slaap. Rustig. Mooi sonsondergang, terwyl die skape kom nagsê het.
Louis R - Jun 2017
Excellent accommodation at very affordable pricing.
Excellent and very friendly accommodation. Clear travel instructions and very good accommodation facilities. Beautiful scenery but the road through the Kloof to Patensie is as far as we are concerned in a worse condition than when we travelled it in 2007.
'n Baie lekker en stil tydjie baie na aan die natuur.
Die ontvangs was uitstekend en alles baie netjies en skoon. Die water in die badkamerwasbak wou nie lekker vloei. 'n Heerlike oornagrusplek en ons sal dit beslis weer besoek.
Charles B - Apr 2017
Ontvangs rukkerig, maar die res puik.
Rustig, stil, sterre, moeitewerd.
Des D - Mrt 2017
Huisie en personeel was eersteklas.
Te veel gemors wat rondlê.
Grace T - Jan 2017
Rustig, gemaklik en baie lekker ontspanne
Ons het heerlik gebly en gerus en gekuier. Die padstal was uitkoms en ons het heerlik op die stoep gekuier. Sal graag meer pakplek in die kamer wil hê vir tasse en klere, al is dit sommer net hakke en rakke teen die mure. Badkamerstort was baie lekker gewees, kyk heerlik uit oor die kloof se berge as jy stort. Pakplek in die badkamer is ook beperk. Stoele of bankie om buite te sit ek kuier sal ook baie lekker wees. Sal verseker weer gaan.
Pragtige plekkie tussen die berge. Sal enige tyd aanbeveel en weer kom.
Vrek koud! Kaggel het mens uit huis gerook.
Plekkie was andersins netjies.
Johanna P - Jun 2016
10 uit 10 vir 'n pragtige, smaakvolle blyplek!
Ongelooflike mooi plek! Alles was so keurig en netjies. Dis 'n moet om daar tuis te gaan en ek gaan definitief terug.